فرانسادا موختلیف پئشه صاحیب‌لری امک حاق‌لاری‌نین آرتیریلماسی طلبی ایله نوماییش کئچیریب‌لر.
سندیکالارین چاغیریشی ایله اجتماعی نقلیات، تحصیل و ساغلیق دا داخیل اولماقلا بیر چوخ پئشه ایشچی‌لری اعتصاب اعلان ائده‌رک، تورم سویه‌سینه اویغون اولا‌راق معاش لارین آرتیریلماسینی طلب ائدیب‌لر.
بو چرچیوه‌ده اؤلکه‌نین موختلیف شهرلرینده نوماییش‌لر کئچیریلیب.
پاریس-ین ایتالیا میدانیندا یئرلی واختلا ساعات 14:00-دا باشلایان نوماییش واوبان میدانیندا باشا چاتیب.
پولیس ایله نوماییشچی‌لر آراسیندا زامان-زامان قارشیدورما یاشانسا دا، اعتیراض چیلارین باریکادا‌لار قورماق جهدینه پولیس موداخیله ائدیب.
یورویوش یولوندا چوخلو زیبیل قوتولاری یاندیریلیب، بعضی ویترین‌لر و رکلام لؤحه لری سیندیریلیب.
اؤلکه‌نین ان بؤیوک سندیکاسی اولان CGT نوماییش‌لره اؤلکه داخیلینده 300 مین، پاریس-ده ایسه 70 میندن چوخ آدامین قاتیلدیغینی، ایچ ایشلر ناظیرلیگی ایسه بو رقمین اؤلکه داخیلینده 107 مین، پاریس اوچون ایسه 13 مین اولدوغونو آچیقلاییب.
ناظیرلیک اؤلکه بویو کئچیریلن اعتراض آکسیا‌لاریندا 15 نفرین ساخلانیلدیغینی، 9 پولیس امکداشی‌نین ایسه یونگول خسارت آلدیغینی بیلدیریب.
